કેનેડાની એક સ્ટાર્ટ-અપ કંપનીએ એવા સ્માર્ટ ચશ્મા તૈયાર કર્યા છે કે જે ફોનનો મેસેજ વાંચી સંભળાવશે અને સાથે સાથે વોઇસ કમાન્ડ પણ કનેક્ટ કરશે. જો તમે ઘરની બહાર નીકળ્યા છો અન. ઘરના ટીવી અથવા અન્ય ઇલેક્ટ્રોનિક ડિવાઇસને બંધ કરવાનું ભૂલી ગયા છો તો આ ચશ્મા માત્ર કમાન્ડ આપીને તે ચાલુ ડિવાઇસ બંધ કરી શકશે. આ સ્માર્ટ ચશ્મા તમારા રોજિંદા જીવનને સરળ બનાવશે. આ ફોકલ સ્માર્ટ ચશ્મામાં એક નાનકડો પ્રોજેક્ટર લગાવવામાં આવ્યો છે. જે આ ચશ્મા પહેરનારના ચહેરાના આકાર મુજબ કસ્ટમાઇઝ કરી શકાય છે. તે યુઝરના હોમ સ્પીકરની સાથે જોડાઇ જાય છે. જેથી ચશ્મા મારફતે વોઇસ કમાન્ડ આપી શકાય છે.